
PARLAMENTUL ROMÂNIEI

CAMERA DEPUTAŢILOR

Comisia pentru egalitatea de şanse                   
 Bucureşti, 19 noiembrie 2013
              pentru femei şi bărbaţi


  
              Nr.37/438
A V I Z

asupra propunerii legislative pentru modificarea şi completarea Legii nr. 72/2007 privind stimularea încadrării în muncă a elevilor şi studenţilor

În conformitate cu prevederile art.95  din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare asupra propunerii legislative pentru modificarea şi completarea Legii nr. 72/2007 privind stimularea încadrării în muncă a elevilor şi studenţilor– Plx.440/2013, Camera Deputaţilor fiind Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat mai sus, în şedinţa din 19 noiembrie 2013.

Membrii Comisiei au examinat propunerea legislativă, expunerea de motive, avizul favorabil al Consiliului Legislativ nr.600/20.06.2013, avizul nefavorabil al Senatului din 29 octombrie 2013 şi punctul de vedere al Guvernului care nu susţine propunerea legislativă cât şi avizul nefavorabil al Consiliului Economic şi Social din 10.06.2013.
În urma dezbaterilor, Comisia pentru egalitatea de şanse pentru femei şi

bărbaţi a hotărât, cu  majoritate de voturi, avizarea nefavorabilă a propunerii legislative.

